8ccb4b39201fc35002f822ae286cc070

Hej UngZone

jeg er en pige på tretten år

jeg har det her problem at jeg føler mig konstant nedtrykt og ked ad det.

når jeg er sammen med mine veninder og griner og står på rulleskøjter så forsvinder den men lige så snart der er stille er jeg ked ad det igen. 

jeg har prøvet at google det men google siger depression men det har jeg jo ikke for så ville jeg være ked ad det når jeg var sammen med mine veninder men det er jo ikke. hvad kan det være for vil meget gerne have tankerne om at stoppe.

 
hvad
====


ungzone.dk
2019.43

Hej med dig,

Jeg er ked af at høre, at føler dig nedtrykt og ked af det. Det er en god ting, at du hygger dig og er glad, når du er sammen med dine veninder. Der er ofte en grund til at man er ked af det. Er der noget der går dig på i skolen? Derhjemme? Prøv at mærke efter og se hvad det mon handler om. 

Det hjælper også mange at tale om tingene. Har du prøvet at snakke med dine veinder om det? Når man siger højt, hvordan man har det, bliver det ofte mindre tungt at være i. Hvis du ikke har lyst til at tale med nogle om det, kan det også hjælpe at skrive det ned. Man behøver ikke vise det til nogle, men det kan være en hjælp at få det ud for sig selv. 

Hvis du kan mærke der ikke rigtigt er noget der hjælper, og du får det værre, ville det være en god idé at fortælle det til dine forældre, din lærer eller en anden voksen, du stoler på. Det er ikke meningen vi skal være triste hele tiden. 

Jeg håber du får det bedre!

Venlig hilsen Regitze

 

Hej med dig,

Jeg tænker, at det kan være en god idé at snakke med dine forældre om det, således at I måske sammen kan kontakte lægen og høre, hvad det kan skyldes. Du har nemlig ret i, at depression ofte vil medføre, at man er nedtrykt både når man er alene og sammen med andre, hvorfor jeg ikke umiddelbart tror, at dette er tilfældet. Men for en sikkerheds skyld synes jeg alligevel, at du skal snakke med din læge om det. Du skriver, at du gerne vil have tankerne til at stoppe. Nu ved jeg selvfølgelig ikke, hvad det er for nogle tanker, der fylder, men måske du kunne få dem til at forsvinde ved at bruge tid på at gøre de ting, du nyder. Tænk eksempelvis på, hvad det er, der får dig til at smile og grine, når du tilbringer tid med dine veninder. Måske du på den måde kan minde dig selv om, hvad der gør dig glad. Jeg tænker, at du på den måde kan inkorporere mere af det i din hverdag, også når du er alene. 

De venligste hilsner

Zhino :)  
 